stanford-oval/wikipedia huggingface dataset:
אוניברסיטת המדינה של ניו יורק

| --- | --- |


"מצודת SUNY", בניין המשרדים הראשי של אוניברסיטת המדינה באולבני הבירה
 state university system
 תקופת הפעילות:  1948–הווה (כ־76 שנים) 
 קמפוס:  64 ברחבי המדינה
 בעלי תפקידים
 צוות:  90,000
 סגל אקדמי בכיר:  32,496
 סטודנטים
 כלל הסטודנטים:  363,612 (סתיו, 2022)
 סטודנטים לתואר ראשון:  319,011 (סתיו, 2022)
 סטודנטים לתארים מתקדמים:  44,601
 מיקום
 מיקום:  מדינת ניו יורק, ארצות הברית
 מדינה:  ארצות הברית ארצות הברית
 קואורדינטות:  42°38′54″N 73°44′59″W﻿ / ﻿42.64834154557°N 73.749715288349°W﻿ / 42.64834154557; -73.749715288349
 www.suny.edu
 he
 
אוניברסיטת המדינה של ניו יורק (באנגלית: State University of New York), הידועה גם בראשי התיבות SUNY, היא מערכת של מכללות ואוניברסיטאות ציבוריות במדינת ניו יורק.
היקפים וגדלים

זוהי אחת המערכות המקיפות הגדולות ביותר של אוניברסיטאות, מכללות ומכללות קהילתיות(אנ') בארצות הברית. מערכת SUNY מונה מעל 90,000 עובדים, כולל יותר מ-32,000 חברי סגל אקדמי, וכ-7,700 תוכניות לתארים ותעודות בסך הכול, ותקציב של יותר מ-13 מיליארד דולר. אוניברסיטאות הדגל שלה הן אוניברסיטת סטוני ברוק בלונג איילנד בדרום מזרח ניו יורק, ואוניברסיטת באפלו במערב המדינה. מרכזי אוניברסיטאות המחקר שלה כוללים גם את SUNY Binghamton (אנ') ו-SUNY Albany.
המשרדים המינהליים של SUNY נמצאים באולבני, בירת המדינה, עם משרדי לוויין במנהטן ובוושינגטון די.סי. הקמפוס הגדול ביותר של SUNY הוא מכללת SUNY למדעי הסביבה והיערנות (אנ'), ששוכנת על 101 דונם של אדמה בסירקיוז, ניו יורק, ובסמוך לאוניברסיטת המדינה לרפואה באפסטייט ניו יורק (אנ'), גם כן בסירקיוז, שהיא המעסיק הגדול ביותר במערכת SUNY, עם למעלה מ-11,000 עובדים.
היסטוריה

SUNY היא אוניברסיטה צעירה יחסית בארצות הברית. היא הוקמה בשנת 1948 על ידי המושל תומאס דיואי, באמצעות יישום חקיקתי של המלצות שהתקבלו על ידי הוועדה הזמנית בנושא הצורך באוניברסיטה ממלכתית (1946–1948). בראש הוועדה עמד אואן יאנג, שהיה בזמנו יו"ר ג'נרל אלקטריק. המערכת הורחבה מאוד במהלך ניהולו של המושל נלסון רוקפלר, שגילה עניין אישי בתכנון ובנייה של מתקני SUNY חדשים ברחבי המדינה.
עם זאת, מיעוטם של המכללות במסגרת SUNY, הן ותיקות הרבה יותר. הוותיקה ביותר היא מכללת פוטסדאם (אנ') שהוקמה בשנת 1816 כאקדמיית סנט לורנס. ב-7 במאי 1844, האספה הכללית של ניו יורק (אנ') הצביעה על הקמת מכללה ראשונה להכשרת מורים באולבני. בשנת 1894, המדינה החלה בתמיכה כספית ישירה בארבע מכללות של אוניברסיטת קורנל, אחת משמונה אוניברסיטאות ליגת הקיסוס בארצות הברית. בין 1889 ל-1903, הפעילה אוניברסיטת קורנל את המכללה ליערנות של מדינת ניו יורק, עד שהמושל הטיל וטו על הקצאתו השנתית, וזו הועברה בשנת 1911 לאוניברסיטת סירקיוז, שם היא מכללת SUNY למדעי הסביבה והיערנות המוזכרת לעיל. בשנת 1908, בית המחוקקים של המדינה הקים את קולג' החקלאות של מדינת ניו יורק באוניברסיטת אלפרד (אנ').
למרות היותה אחת המדינות האחרונות בארצות הברית שהקימה אוניברסיטה מדינתית מערכתית, זו הורחבה במהירות במהלך כהונתם של המושלים סמואל ב. גולד (אנ') ונלסון א. רוקפלר. רוקפלר פעל לרכישת אוניברסיטת באפלו הפרטית למערכת SUNY, מה שהפך אותה לאוניברסיטת המדינה הציבורית של ניו יורק בבאפלו המוזכרת לעיל גם כן.
אוניברסיטאות ומכללות

במערכת כולה יש 64 אוניברסיטאות ומכללות וכדלקמן:
14 אוניברסיטאות מחקר המעניקות תוארי דוקטור וכדלקמן: University at Buffalo (flagship); Stony Brook University (flagship); Binghamton University; University at Albany; Upstate Medical University; Downstate Health Sciences University; College of Environmental Science and Forestry; College of Optometry; Polytechnic Institute; New York State College of Ceramics*; College of Agriculture and Life Sciences (CALS)*, which includes the New York State Agricultural Experiment Station in Geneva; College of Human Ecology*; College of Veterinary Medicine*; School of Industrial and *Labor Relations *.
13 מכללות אוניברסיטאיות מקיפות וכדלקמן: Buffalo State University; Empire State University; Purchase College; State University of New York at Geneseo; State University of New York at Oswego; State University of New York at Potsdam; SUNY Cortland; SUNY Oneonta; SUNY Fredonia; SUNY New Paltz; SUNY Plattsburgh; SUNY Brockport; SUNY Old Westbury
7 מכללות טכנולוגיות וכדלקמן: Alfred State College; Farmingdale State College; SUNY Morrisville; SUNY Canton; SUNY Cobleskill; SUNY Delhi; SUNY Maritime College
30 מכללות קהילתיות וכדלקמן: SUNY Adirondack; SUNY Broome; Cayuga Community College; Clinton Community College; Columbia-Greene Community College; Corning Community College; Dutchess Community College; SUNY Erie; Fashion Institute of Technology; Finger Lakes Community College; Fulton-Montgomery Community College; Genesee Community College; Herkimer County Community College; Hudson Valley Community College; Jamestown Community College; Jefferson Community College; Mohawk Valley Community College; Monroe Community College; Nassau Community College; Niagara County Community College; North Country Community College (The College of Essex & Franklin); Onondaga Community College; Orange County Community College; Rockland Community College; SUNY Schenectady; Suffolk County Community College; Sullivan County Community College; Tompkins Cortland Community College (TC3); SUNY Ulster; Westchester Community College
מרכזים רפואיים ובתי חולים

אוניברסיטת המדינה של ניו יורק מפעילה שלושה מרכזים רפואיים אקדמיים מקיפים, המשלבים בית ספר לרפואה עם בית חולים אוניברסיטאי:
בית החולים האוניברסיטאי אפסטייט (אנ') עם מכללת נורטון לרפואה בסירקיוז (אנ').
בית החולים האוניברסיטאי סטוני ברוק (אנ') עם בית הספר לרפואה רנסאנס בסטוני ברוק (אנ').
המרכז הרפואי דאונסטייט (אנ') עם אוניברסיטת דאונסטייט (SUNY) למדעי הבריאות (אנ').
לבית ספר רביעי לרפואה, בית הספר לרפואה ג'ייקובס בבאפלו (אנ'), אין בית חולים משלו, ובמקום זאת הוא קשור למספר בתי חולים באזור באפלו. מערכת SUNY היא גם ביתה של המכללה לאופטומטריה בניו יורק (אנ'), המפעילה מרפאת עיניים משלה.
במחצית השנייה של המאה ה-20 הפכו בתי החולים של SUNY לליבות של מערכות בריאות אזוריות מלאות; הם נוספו בהדרגה על ידי מרפאות חוץ, משרדים ומכונים רבים. מרכזים רפואיים של SUNY ממלאים כיום תפקיד מרכזי באספקת שירותי בריאות לאוכלוסיות הנזקקות והשוליות ביותר, ומשרתים מספר רב של חולים שאינם מבוטחים, או שמכוסים על ידי תוכניות ה-מדיקר ו-Medicaid (אנ').
בתי ספר לרפואה, למקצועות בריאות ובתי ספר לאחיות של SUNY מספקים יותר מ-11,000 אנשי מקצוע בתחום הבריאות מדי שנה. אחד מכל שלושה רופאים במדינת ניו יורק הוא בוגר SUNY, ואחד מכל 33 בכלל ארצות הברית. כמעט אחת משלוש אחיות ואחד מארבעה רופאי שיניים במדינה הם בוגרי SUNY.
ביאורים

↑  מדובר במכללות סטטוטוריות או מכללות חוזה, שהן מוסדות להשכלה גבוהה המהווים מרכיב של אוניברסיטה עצמאית, פרטית, אשר הוגדרה על ידי המחוקק במדינה לקבל מימון ציבורי משמעותי ומתמשך מאותה מדינה בהתאמה. המכללה הסטטוטורית מופעלת על ידי האוניברסיטה במימון המדינה, המשמש לשירות צרכים חינוכיים ספציפיים של המדינה.
↑  מכללה אוניברסיטאית היא מוסד השכלה גבוהה, המעניק גם תארים שלישיים, אך אין לו מעמד אוניברסיטאי מלא או עצמאי. מכללה אוניברסיטאית היא לרוב חלק מאוניברסיטה גדולה יותר. השימוש המדויק משתנה ממדינה למדינה. סימוכין כאן.
↑  מכללות קהילתיות הן בדרך כלל מכללות דו-שנתיות המספקות השכלה על-תיכונית, הידועה גם כחינוך מתמשך, המתמקדת בתעודות, דיפלומות ותארים נלווים. לאחר סיום לימודים במכללה קהילתית, חלק מהסטודנטים עוברים למכללה או לאוניברסיטה, למשך שנתיים נוספות, כדי להשלים תואר ראשון.
↑  זו גם השיטה הנהוגה בישראל. המרכזים הרפואיים האוניברסיטאיים אינם שייכים לאוניברסיטאות, אלא קשורים עמן בהסכמים שונים, המעניקים גם דרגות אקדמיות לחלק מהסגל הרפואי במרכזים הרפואיים. סימוכין ראו כאן
↑  Medicaid היא תוכנית ממשלתית המספקת ביטוח בריאות למבוגרים וילדים עם הכנסה ומשאבים מוגבלים. התוכנית ממומנת בחלקה ומנוהלת בעיקר על ידי ממשלות המדינות, שגם להן יש מרחב רחב בקביעת זכאות והטבות, אך הממשל הפדרלי קובע סטנדרטים בסיסיים עבור תוכניות מדיקאיד ממלכתיות, ומספק חלק ניכר מהמימון שלהן
הערות שוליים

↑  History of SUNY, The State University of New York (SUNY)
↑  Peter Applebome., The Accidental Giant of Higher Education, The New York Times, July 23, 2010
↑  .Annual Financial Report, pp.2-8, 2023 The State University of New York (SUNY)
↑  (אנ')Ethan Tam, Stony Brook and Buffalo Formally Named New York public Flagship Universities, The Statesman, January 7, 2022
↑  SUNY Upstate Grows As Budget Shrinks, WRVO89.9 - Public Media, October 26, 2010
↑  The economic and Community Impact of the SUNY - Upstate Medical University, SUNY Upstate Medical University
↑  Tod Ottman, 2010. Forging SUNY in New York's Political Cauldron, in SUNY at Sixty: The Promise of the State University of New York, ed. John B. Clark, W. Bruce Leslie and Kenneth P. O'Brien. Albany: State University of New York Press, p. 19.
↑  College History - Educating Educators for 200 Years, Potsdam - The State University of NY
↑  John B., et al., 2010, Introduction in SUNY at Sixty - The Promise of the State University of New York p. XIX, SUNY Press
↑  Sixty Four Colleges & Universities, SUNY
1 2  Academic Medical Centers and Hospitals, System.Suny.edu
↑  Annual Financial Report, pp.18-19, 2023 The State University of New York (SUNY)
↑  U.S. MD-Granting Medical School Applications and Matriculants by School, State of Legal Residence, and Gender, 2023-2024 (a table), .aamc.org
↑  Chancellor Malatras Announces First Ever Statewide Initiative to Help More EOP Students Get Into SUNY’s Medical Universities, SUNY, February 18, 2021
↑  Chancellor Malatras Announces the Inaugural Class of the Pre-Med Opportunity Program, SUNY, May 18, 2021
| --- | --- |
בקרת זהויות :  NLI: 987007268312005171  BIBSYS: 90692739  BNC: 000475543  BNE: XX138967  BnF: cb118674926 (data)  CANTIC: a10159824  GND: 16163282-8  ISNI: 0000 0004 4647 6274  LCCN: n80126352  LNB: 000168556  NKC: ko2007396144  NLA: 36212307  RERO: 02-A000191912  SUDOC: 026425157  Trove: 1230271  VIAF: 126029055   WorldCat (עם VIAF): 126029055 
האוניברסיטה (אוניברסיטת הדגל – אחת משתיים) בבפאלו, באפלו
אוניברסיטת הדגל השנייה, סטוני ברוק, בלונג איילנד
אוניברסיטת אפסטייט לרפואה של SUNY בסירקיוז
אדם על הקצה

| --- | --- |

 בימוי:  Asger Leth 
 הופק בידי:  לורנזו די בונאוונטורה, מארק וראדיאן 
 תסריט:  Pablo Fenjves 
 עריכה:  קווין סיט 
 שחקנים ראשיים:  סם וורת'ינגטון  אליזבת בנקס
 מוזיקה:  הנרי ג'קמן 
 צילום:  פול קמרון 
 מדינה:  ארצות הברית 
 חברת הפקה:  Summit Entertainment, di Bonaventura Pictures 
 חברה מפיצה:  ProVideo, Summit Entertainment, נטפליקס 
 שיטת הפצה:  וידאו על פי דרישה 
 הקרנת בכורה:  27 בינואר 2012 
 משך הקרנה:  103 דק' 
 שפת הסרט:  אנגלית 
 סוגה:  סרט פשע, סרט דרמה, מותחן פשע, סרט שוד, סרט פעולה 
 הכנסות באתר מוג'ו:   manonaledge
 www.manonaledge.com
 דף הסרט ב־IMDb
 
אדם על הקצה (באנגלית: Man on a Ledge) הוא סרט מותחן פעולה אמריקאי משנת 2012 בבימויו של אסגר לית', בכיכובו של סם וורת'ינגטון.
תקציר עלילה

שוטר לשעבר מאיים לקפוץ למותו מהקומה העליונה במלון במרכז מנהטן. משטרת ניו יורק מזמנת לזירה את לידיה מרסר, נושאת משא ומתן מקצועית, בכדי לנסות ולשכנע אותו לחזור בו. ככל שעברו של השוטר נחשף בפניה לפרטי פרטים וחלקי הפאזל של חייו מתחברים, לידיה מתחילה לחשוד שמאחורי ניסיון ההתאבדות עומדת מטרה נסתרת.
שחקנים

סם וורת'ינגטון - ניק קאסידי
אליזבת בנקס - לידיה מרסר
ג'יימי בל - ג'ואי קאסידי
אנתוני מאקי - מייק אקרמן
אדוארד ברנס - ג'ק דאגרטי
אוניברסיטת המדינה של מישיגן

| --- | --- |
סמליל האוניברסיטה

סמל האוניברסיטה
 אוניברסיטת מחקר ציבורית
 מוטו:  Advancing Knowledge. Transforming Lives.   "מקדמים ידע. משנים חיים."
 תקופת הפעילות:  12 בפברואר 1855 – הווה (169 שנים)
 בעלי תפקידים
 נשיא:  סמואל סטנלי
 צוות:  7,365 (2020)
 סגל:  5,703 (2020)
 סטודנטים
 כלל הסטודנטים:  49,809 (2019)
 סטודנטים לתואר ראשון:  39,176 (2019)
 סטודנטים לתארים מתקדמים:  10,633 (2019)
 שונות
 הון עצמי:  4.4 מיליארד דולר (2021)
 מיקום
 מיקום:  איסט לאנסינג, מישיגן   ארצות הברית ארצות הברית
 מדינה:  ארצות הברית ארצות הברית
 קואורדינטות:  42°42′07″N 84°28′56″W﻿ / ﻿42.701863748253°N 84.482161172914°W﻿ / 42.701863748253; -84.482161172914
 www.msu.edu
  (למפת מישיגן מוגדלת) דטרויט לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריאוניברסיטת המדינה של מישיגן(למפת מישיגן רגילה) דטרויט לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריאוניברסיטת המדינה של מישיגן
 
אוניברסיטת המדינה של מישיגן (באנגלית: Michigan State University; בראשי תיבות: MSU; בקיצור: Michigan State) היא אוניברסיטה ציבורית בעיר איסט לאנסינג (אנ') (ליד לאנסינג) במישיגן שבארצות הברית. האוניברסיטה נוסדה ב-1855 והיא מהאוניברסיטאות הגדולות ביותר בארצות הברית עם מעל 50,085 סטודנטים בשנת 2014.
האוניברסיטה היא חלוצת מחקר של אריזה, ניהול הארחה, ביולוגיית הצומח, ניהול סיפוק מוצרים של רשתות שיווק ומכירה, ושל טלקומוניקציה. מרכז הייעוץ "Greene's Guides" תיאר את האוניברסיטה כבעלת מעמד של "ליגת קיסוס ציבורית", כלומר ככזו המספקת את אותה איכות חינוך של האוניברסיטאות החברות בליגת הקיסוס היוקרתית.
כיום אוניברסיטת המדינה של מישיגן היא השביעית בגודלה בארצות הברית (מבחינת מספר הסטודנטים הרשומים), עם יותר מ-50,000 סטודנטים ו-2,950 חברי סגל. מספרם של בוגרי האוניברסיטה החיים ברחבי העולם מוערך בכ-532,000. האוניברסיטה חברה באיגוד האוניברסיטאות האמריקניות וחברה באיגוד אוניברסיטאות המחקר.
קמפוס ומבנים

הקמפוס של האוניברסיטה ממוקם במדינת מישיגן, בעיר איסט לאנסינג, הממוקמת מזרחית לעיר הבירה לאנסינג, ומשתרע על פני כ-21 קילומטר רבוע. הקמפוס יושב על גדות נהר רד סידר (אנ'). עבודות הפיתוח של הקמפוס החלו בשנת 1857 עם שלושה בניינים: הראשי שבהם הוא בניין רב תכליתי הנקרא "College Hall", בניין מעונות הנקרא מאוחר יותר "Saints' Rest", ואסם.
כיום מכיל הקמפוס הרציף של האוניברסיטה כ-21 קמ"ר, כאשר 8.1 מתוכם בנויים. ישנם 556 מבנים בקמפוס, מתוכם: 100 עבור האקדמיה, 131 עבור חקלאות, 166 לאכלוס ולשירותי מזון, ו-42 עבור ספורט ואתלטיקה. בסך הכל, לאוניברסיטה שטח של 2,114,754.2 מטר רבוע של שטח פנים-ביתי. בנוסף, ישנם 42 קילומטרים של דרכים ו-160 של מדרכות. האוניברסיטה מחזיקה ברשותה גם 44 מבנים ברכושה אשר אינם נמצאים בקמפוס המרכזי, המכסים 89 קילומטר רבוע ב-28 מדינות שונות ברחבי העולם.
ספורט

מחלקת ה-NCAA של אוניברסיטת המדינה של מישיגן מכילה 12 נבחרות ספורט המייצגות אותה עבור גברים, ו-13 נבחרות עבור נשים. קבוצותיה נקראות "הספרטנים" ("Spartans"), קמע האוניברסיטה מציג לוחם ספרטני הנקרא "ספרטי". צבעי מדיה של נבחרות האוניברסיטה הם ירוק ולבן. קבוצות האוניברסיטה משחקות בליגת הביג-10 המשתייכת לרמת האיכות הראשונה ב-NCAA.
לאוניברסיטה אצטדיון פוטבול הנקרא "Spartan Stadium", והוא מכיל 75,005 מושבים, וכן אולמות נוספים קטנים יותר. נבחרת כדורסל הגברים זכתה בטורניר אליפות המכללות בכדורסל פעמיים, ב-1979 וב-2000. נבחרת הוקי הקרח שלה זכתה בתארים לאומיים שלוש פעמים, האחרונה שבהן ב-2007. מבחינה היסטורית, ריצת שדה זהו הספורט הכי מוצלח של האוניברסיטה.
NSCL ו-FRIB

האוניברסיטה נחשבת למרכז עולמי בתחום הפיזיקה הגרעינית. בתוך קמפוס האוניברסיטה ממוקמת מעבדת הציקלוטרון הלאומית (אנ') (NSCL), שהיא המעבדה המובילה בארצות הברית למחקר באיזוטופים רדיואקטיביים, והיא נחשבת לבית הספר המוביל בארצות הברית להכשרת דוקטורים בתחום הפיזיקה הגרעינית. משרד האנרגיה האמריקאי מקים במקום את המתקן לקרניים רדיואקטיביות נדירות (אנ') (FRIB), שצפוי להיות המאיץ המוביל בעולם בתחום האנרגיות של הפיזיקה הגרעינית החל מהעשור השלישי של המאה העשרים ואחת.
קולג'ים ובתי ספר > קולג'ים ובתי ספר מקצועיים

הקולג' לאמנויות וספרות
הקולג' לאמנויות תקשורת ומדעים
הקולג' להנדסה
הקולג' לחינוך
הקולג' לחקלאות ומשאבי טבע
הקולג' למדעי החברה
הקולג' למדעי הטבע
הקולג' למוזיקה
הקולג' למנהל עסקים ובית הספר למוסמכים בניהול ע"ש אלי ברוד
הקולג' למצטיינים
הקולג' למשפטים (אנ')
הקולג' לסיעוד
הקולג' לרפואה (אנ')
הקולג' לרפואה אוסטאופתית (אנ')
הקולג' לרפואה וטרינרית
בית הספר למוסמכים
לימודים ותוכניות בין-לאומיות
קולג'ים ובתי ספר > קולג'ים למגורים

הקולג' לאמנויות ומדעי הרוח (אנ') (RCAH)
קולג' ג'יימס מדיסון ע"ש ג'יימס מדיסון הבן (JMC)
קולג' לימן בריגס (אנ') ע"ש לימן ג'יימס בריגס (אנ') (LBC)
הערות שוליים

↑  Greene, Howard R.; Greene, Matthew W. (2001). The public ivies : America's flagship public universities (1st ed.). New York: Cliff Street Books. ISBN 978-0060934590.
↑  "Land Management Office". Michigan State University Land Management Office. August 29, 2005. Retrieved March 5, 2008.
| איגוד האוניברסיטאות האמריקניות - ארגון אוניברסיטאות מחקר מובילות בארצות הברית וקנדה |
| --- | --- | --- |
| אוניברסיטאות ציבוריות | אוהיו סטייט • אורגון • איווה • איווה סטייט • אילינוי • אינדיאנה • אריזונה • אריזונה סטייט •  באפלו • ג'ורג'יה טק • דרום פלורידה • וושינגטון • ויסקונסין–מדיסון •  וירג'יניה • טקסס • טקסס A&M • יוטה • מיזורי • מינסוטה • מישיגן • מישיגן סטייט • מרילנד • סטוני ברוק • פיטסבורג • פלורידה • פנסילבניה סטייט • פרדו • קולורדו • קליפורניה (אירוויין • ברקלי • דייוויס • לוס אנג'לס • סן דייגו • סנטה ברברה • סנטה קרוז • ריברסייד) • קנזס • קרוליינה הצפונית • ראטגרס • ראטגרס-ניו ברונסוויק |  |
| אוניברסיטאות פרטיות | אמורי • בוסטון • בראון • ברנדייס • ג'ורג' וושינגטון • ג'ונס הופקינס • דארטמות' קולג' • דיוק • דרום קליפורניה • הרווארד • ואנדרבילט • וושינגטון בסנט לואיס • טאפטס • טוליין • ייל • נורת'ווסטרן • ניו יורק • סטנפורד • פנסילבניה • פרינסטון • קולומביה • קורנל • קייס וסטרן ריזרב • קרנגי מלון • רייס • רוצ'סטר • שיקגו • Caltech •‏ MIT |  |
| אוניברסיטאות בקנדה | טורונטו • מקגיל |  |
| --- | --- |
בקרת זהויות :  NLI: 987007265467805171  BnF: cb119910092 (data)  GND: 30697-6  ISNI: 0000 0001 2150 1785  LCCN: n79054541  MusicBrainz: 4fa96d0a-2e9e-40b5-905c-8e30ce2dfea2  NKC: ko2004233541  SNAC: w6rj8c7w  SUDOC: 02798303X  VIAF: 313116514   WorldCat (עם VIAF): 313116514
אויאנטה אומאלה

אויאנטה מויסס אומאלה טאסו (בספרדית: Ollanta Moisés Humala Tasso; נולד ב-27 ביוני 1962) הוא מדינאי פרואני, נשיא פרו בשנים 2011–2016.
חייו

אומאלה נולד בלימה ב-1962. אביו, איסאק אומאלה, היה עורך דין ממוצא קצ'ואה שהתמחה בדיני עבודה, שהחזיק בעמדות מרקסיסטיות, והיה מראשי המובימנטו אתנוקאסריסטה (Movimiento Etnocacerista), תנועה בעלת אידאולוגיה לאומנית-אתנית. ב-1982 התגייס לצבא, ושירת בו במשך 20 השנים הבאות. בין היתר, נטל חלק במאבק במחתרת הנתיב הזוהר ובמלחמת סנפה, שהתחוללה בין פרו ואקוודור ב-1995.
בשלהי תקופת שלטונו של הנשיא אלברטו פוג'ימורי, בשנת 2000, הוביל אומאלה מרד נגדו, לצדם של 40 קצינים נוספים, על רקע מעשי שחיתות שנחשפו, ובראשם הקלטה של ראש שירותי המודיעין הפרואנים, ולדימירו מונטסינוס, משחד את אחד מחברי האופוזיציה כדי שיעביר את תמיכתו לפוג'ימורי. מרבית חייליו של אומאלה לא שיתפו עמו פעולה, והוא נעזר בעיקר בכוח של כ-300 חיילים משוחררים. המרד נכשל, אך הוא הצליח להסתתר עד הדחתו של פוג'ימורי. לאחר שוולנטין פניאגואה מונה לנשיא זמני במקום פוג'ימורי, העניק לו הקונגרס חנינה. הוא שב לשורות הצבא, ואף שימש כנספח הצבאי בפריז ובסיאול. במקביל, השלים לימודי תואר שני במדע המדינה. בסוף 2004 נדרש לעזוב את הצבא, עקב חשדות כי היה לו קשר להשתלטותו של אחיו אנטאורו על תחנת משטרה באנדוואילאס, במהלכה נהרגו ארבעה שוטרים.
בשנת 2005 הקים אומאלה את המפלגה הלאומנית הפרואנית (Partido Nacionalista Peruano), והיה מועמדהּ בבחירות לנשיאות ב-2006. גם תנועת האיחוד למען פרו (Unión por el Perú) תמכה בו. במהלך מערכת הבחירות הביע אביו תמיכה בשחרורם של ראשי מחתרות "הנתיב הזוהר" ו"טופאק אמארו (אנ'). סביב הדברים התעוררה סערה, שגרמה לאומאלה להתנער מהדברים ולהיבדל מאביו. בסופו של דבר הצליח אומאלה לזכות ב-30.6% בסיבוב הבחירות הראשון, לעומת 24.3% לאלן גרסיה. אחיו אוליסס התמודד אף הוא בבחירות, אך זכה ב-0.2% בלבד. בסיבוב הבחירות השני ניצח גרסיה, לאחר שזכה ב-52.6% מקולות הבוחרים.
בשנת 2011 התמודד שוב על הנשיאות. בסיבוב הבחירות הראשון זכה ב-31.7%, לעומת 23.6% מקולות הבוחרים בהם זכתה קייקו פוג'ימורי, בתו של אלברטו פוג'ימורי. בסיבוב הבחירות השני גבר עליה שוב, לאחר שזכה ב-51.5% מקולות הבוחרים, בזכות תמיכה מפתיעה שקיבל מנשיא פרו לשעבר, איש הימין - מרכז אלחנדרו טולדו, שהגיע בסיבוב הראשון למקום הרביעי בלבד, עם כ-15.6% מהקולות. אומאלה הושבע כנשיא פרו ב-28 ביולי. סגניתו הראשונה הייתה מריסול אספינוסה וסגנו השני - אומאר צ'אדה.
בשתי הפעמים בהן התמודד אומאלה, נשמעו טענות לגבי קשריו עם נשיא ונצואלה, הוגו צ'אווס, ובעיתון פרואני אף נטען שצ'אווס סייע במימון קמפיין הבחירות שלו. אומאלה הצניע את קשריו עם צ'אווס, ואולם לפי ההערכות, השניים צפויים להיות בני ברית פוליטיים. מאידך, תמיכתו של הנשיא לשעבר טולדו, בבחירתו, הייתה מותנית בניתוק קשריו עם צ'אווס.
הערות שוליים

↑  שלמה פפירבלט, אויינטה אומלה השיג נצחון דחוק בבחירות לנשיאות פרו, באתר הארץ, 7 ביוני 2011
| --- | --- |
בקרת זהויות :  NLI: 987007320449305171  PLWABN: 9810669818505606  ISNI: 0000 0000 4010 2950  LCCN: n2006038235  SUDOC: 172499267  VIAF: 14195982   WorldCat (עם VIAF): 14195982
אביה קופלמן

| --- | --- |
אין תמונה חופשית
 לידה:  27 בינואר 1978 (בת 46) מוסקבה, ברה"מ 
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים, אוניברסיטת בר-אילן 
 עיסוק:  מלחינה, פסנתרנית, מורה למוזיקה
 כלי נגינה:  פסנתר
 שיתופי פעולה בולטים:  רימון בית ספר למוסיקה, מכללת הד, התזמורת הסימפונית ירושלים
 פרסים והוקרה:  פרס ראש הממשלה לקומפוזיטורים (2007) 
 http://www.aviya.info/
 
אביה קופלמן (נולדה ב-27 בינואר 1978) היא מלחינה, פסנתרנית ומורה למוזיקה ישראלית, אחת הצעירות ביותר שזכו בפרס ראש הממשלה לקומפוזיטורים.
ביוגרפיה

קופלמן, ילידת מוסקבה, החלה את חינוכה המוזיקלי בשיעורי פסנתר, וצוינה כבוגרת בולטת של התיכון למדעים ואמנויות בירושלים, שם למדה אצל פרופ' אנדרה היידו, פרופ' בת-שבע רובינשטיין ופרופ' מיכאל וולפה. היא מחזיקה בתארים בהלחנה מהאקדמיה למוזיקה ולמחול בירושלים ואוניברסיטת בר-אילן (תואר שני בהצטיינות יתרה, דוקטורט בתהליך). היא הייתה מרצה במכללת הד למוזיקה בין השנים 2003 - 2007 ומרצה בכירה, מנחה אקדמית ואוצרת כיתות אמן בבית הספר רימון למוזיקה בשנים 2006 - 2014. אביה מרצה ומעבירה קורסים במוסדות חינוך מובילים בישראל כגון האקדמיה למוזיקה ולמחול בירושלים, בית הספר בוכמן-מהטה באוניברסיטת תל אביב, אוניברסיטת חיפה, סמינר לוינסקי, מכללת מוסררה, מחלקת המוזיקה באוניברסיטת בר-אילן, מכון ואן-ליר ועוד.
בין השנים 2013–2020 שימשה כמלחינת הבית של התזמורת הסימפונית ירושלים, במהלך תפקידה הגדילה קופלמן (הכפילה לכל הפחות) והרחיבה משמעותית את רפרטואר המוזיקה הישראלית המנוגן על ידי התזמורת, ואפשרה למלחינים צעירים רבים ומלחינות לזכות לביצועים תזמורתיים מקצועיים לראשונה בחייהם.
ב-2019–2020 זכתה אביה בשתי שהויות אמן יוקרתיות. אחת במוזיאון מגנס של אוניברסיטת ברקלי, קליפורניה, בשיתוף המכון הישראלי והשנייה בקריית האמנים הבינלאומית בפריז ("הסיטה").